
Ministru kabineta rīkojums Nr. 42
Rīgā 2024. gada 16. janvārī (prot. Nr. 2 26. §)
Par valsts nekustamo īpašumu "V1034", "Birzītes V1034", "Pērles V1034", "Gulbji V1034" Rundāles pagastā, Bauskas novadā, nodošanu  Bauskas novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 42.1 pantu un 43. pantu un likuma "Par autoceļiem" 4. panta pirmo daļu atļaut Satiksmes ministrijai nodot bez atlīdzības Bauskas novada pašvaldības īpašumā šādus valstij piederošos un piekrītošos nekustamos īpašumus, lai saskaņā ar Pašvaldību likuma 4. panta pirmo daļu tos izmantotu pašvaldības autonomās funkcijas īstenošanai:
· 1.1. nekustamo īpašumu "V1034" (nekustamā īpašuma kadastra Nr. 4076 007 0043) – zemes vienību (zemes vienības kadastra apzīmējums 4076 006 0192) 0,9 ha platībā, zemes vienību (zemes vienības kadastra apzīmējums 4076 006 0194) 0,23 ha platībā, zemes vienību (zemes vienības kadastra apzīmējums 4076 006 0195) 4,77 ha platībā un zemes vienību (zemes vienības kadastra apzīmējums 4076 007 0043) 5,4 ha platībā un uz tām izbūvēto komplekso inženierbūvi  "Autoceļš V1034 1,030.–6,600. km" (būves kadastra apzīmējums 4076 006 0192 001) – valsts vietējā autoceļa V1034 "Bauska–Priedītes" posmu 1,030.–6,600. km – Rundāles pagastā, Bauskas novadā;
· 1.2. nekustamo īpašumu "Birzītes V1034" (nekustamā īpašuma kadastra Nr. 4076 006 0245) –  zemes vienību (zemes vienības kadastra apzīmējums 4076 006 0242) 0,1323 ha platībā – Rundāles pagastā, Bauskas novadā;
· 1.3. nekustamo īpašumu "Pērles V1034" (nekustamā īpašuma kadastra Nr. 4076 006 0247) – zemes vienību (zemes vienības kadastra apzīmējums 4076 006 0239) 0,1271 ha platībā – Rundāles pagastā, Bauskas novadā;
· 1.4. nekustamo īpašumu "Gulbji V1034" (nekustamā īpašuma kadastra Nr. 4076 006 0246) – zemes vienību (zemes vienības kadastra apzīmējums 4076 006 0236)  0,1313 ha platībā – Rundāles pagastā, Bauskas novadā.
· 2. Pilnvarot Bauskas novada pašvaldību parakstīt nostiprinājuma lūgumu par nekustamā īpašuma "V1034" (nekustamā īpašuma kadastra Nr. 4076 007 0043) ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā vienlaikus ar Bauskas novada pašvaldības īpašuma tiesību nostiprināšanu, kā arī veikt citas nepieciešamās darbības attiecīgā nekustamā īpašuma ierakstīšanai zemesgrāmatā.
· 3. Bauskas novada pašvaldībai nekustamos īpašumus bez atlīdzības nodot valstij, ja tie vairs netiek izmantoti šā rīkojuma 1. punktā minētās funkcijas īstenošanai.
· 4. Bauskas novada pašvaldībai, nostiprinot zemesgrāmatā īpašuma tiesības uz nekustamajiem īpašumiem:
· 4.1. norādīt, ka īpašuma tiesības nostiprinātas uz laiku, kamēr Bauskas novada pašvaldība nodrošina šā rīkojuma 1. punktā minēto funkciju īstenošanu;
· 4.2. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.
· 5. Šā rīkojuma 4.2. apakšpunktā minēto aizliegumu – apgrūtināt nekustamos īpašumus ar hipotēku – nepiemēro, ja nekustamie īpašumi tiek ieķīlāti valsts aizdevuma nodrošināšanai, lai saņemtu Eiropas Savienības fondu atbalstu.

